PATVIRTINTA

Trakų rajono savivaldybės

administracijos direktoriaus

2018 m. kovo 2 d. įsakymu Nr. PE2-165

**TRAKŲ RAJONO SAVIVALDYBĖS ŠVIETIMO**

**PAŽANGOS ATASKAITA 2013-2017 M.**

Lietuvos Respublikos Švietimo įstatymo 54 straipsnio 3 punktas reglamentuoja, kad savivaldybės, įgyvendindamos valstybinę švietimo strategiją, nustato ilgalaikius švietimo plėtros tikslus ir priemones jiems pasiekti. Vykdant Ugdymo kokybės ir mokymosi aplinkos užtikrinimo programos tikslą, uždavinius ir priemones, siekiama įgyvendinti Lietuvos Respublikos Seimo 2013 m. gruodžio 23 d. nutarimu Nr. XII-745 patvirtintas Valstybinės švietimo strategijos 2013–2022 m. nuostatas ir Trakų rajono savivaldybės 2008–2015 m. ir 2016–2025 m. strateginio plėtros plano antrą prioritetą – Sumanios ir socialiai aprūpintos visuomenės kūrimas.

Rengiant Trakų rajono savivaldybės švietimo pažangos ataskaitą, buvo siekiama įvertinti padėtį Trakų rajono mokyklose, išsiaiškinti kokių rezultatų pasiekta ir kokie veiksniai įtakoja ugdymo(si) rezultatus savivaldybėje.

Trakų rajono savivaldybės 2011–2013, 2014–2016 ir 2017–2019 metų strateginiame veiklos plane numatyta įgyvendinti programą „Ugdymo kokybės ir mokymosi aplinkos užtikrinimas“siekiant vieno iš tikslų – **užtikrinti nuolatiniam gyventojų mokymuisi palankias sąlygas rajone, skatinti užimtumą.** Tikslui pasiekti numatoma įgyvendinti du uždavinius.

Įgyvendinant **1 uždavinį, užtikrinti ugdymo programų įgyvendinimą, tobulinti ugdymo procesą,** siekiama užtikrinti ugdymo programų finansavimą iš savivaldybės ir valstybės biudžetų.

|  |  |  |  |  |
| --- | --- | --- | --- | --- |
| Metai | Savivaldybės švietimo srities biudžeto dalis tenkanti 1 mokiniui | Dalis procentais | Iš jų (tūkst.. Eur) | |
| MK | Aplinka |
| 2013 | 2,9 | 53,3 | 6684,5 | 4827,0 |
| 2014 | 3,1 | 47,1 | 7316,1 | 4783,8 |
| 2015 | 3,4 | 47,0 | 7331,53 | 5511,2 |
| 2016 | 3,7 | 45,5 | 7456,0 | 6302,6 |
| 2017 | 4,0 | 44,9 | 7669,7 | 6885,4 |
| +/- | + | + | + | + |

Trakų rajono savivaldybė finansuoja išlaikymą ir veiklos organizavimą viename darželyje-mokykloje, dvejose pradinėse mokyklose, dvejose pagrindinėse mokyklose, dešimtyje gimnazijų, Trakų suaugusiųjų mokymo centre ir Bijūnų mokykloje-daugiafunkciame centre.

|  |  |  |  |
| --- | --- | --- | --- |
| Metai | Vidutiniškai 1 mokiniui tenkanti valstybės (MK) ir savivaldybės lėšų (Aplinkos) (tūkst. Eur) | Iš jų (tūkst.. Eur) | |
| MK | Aplinka |
| 2013 | 1,95 | 5378,3 | 2470,0 |
| 2014 | 2,13 | 5868,4 | 2436,0 |
| 2015 | 2,26 | 5692,3 | 2734,9 |
| 2016 | 2,34 | 5719,0 | 2903,7 |
| 2017 | 2,58 | 5814,4 | 3607,0 |
| +/- | + | + | + |

**Mokinių kaita bendrojo ugdymo mokyklose (be ikimokyklinio ir priešmokyklinio ugdytinių)**

*Trakų r. savivaldybėje 2013–2017 m. m. mokyklose sumažėjo 365 mokiniais.*

|  |  |  |  |  |  |  |
| --- | --- | --- | --- | --- | --- | --- |
| Metai | Vidutinis klasės komplekto dydis | Mokyklos patalpų plotas tenkantis 1 mokiniui | Interaktyvių lentų, tenkančių 1 klasės komplektui, skaičius | Aukštos kvalifikacijos mokytojų sk., dalis (proc.) | Pagalbos specialistų tenkančių 100-ui mokinių skaičius | Mokyklos vadovų turinčių I ir II kvalifikacijos kategoriją, dalis (proc.) |
| 2013 | 18,5 | 13,77 | 0,80 | 30,0 | 0,5 | 66,7 |
| 2014 | 16,8 | 14,09 | 0,83 | 33,2 | 0,8 | 60,0 |
| 2015 | 16,5 | 13,65 | 0,90 | 32,6 | 0,8 | 63,4 |
| 2016 | 16,7 | 13,79 | 0,14 | 32,7 | 0,8 | 73,0 |
| 2017 | 17,4 | 13,88 | 0,15 | 34,3 | 0,8 | 71,1 |
| +/- | - | - | + | + | - | + |

2013–2017 m. m. šešiose mokyklose (3 gimnazijos, 3 pradinės) vyko mokyklų veiklos kokybės išorinis vertinimas. Gimnazijų veikloje išskirta 10 stipriųjų veiklos aspektų, iš jų: bendroji rūpinimosi mokiniais politika, mokytojo ir mokinio dialogas, mokyklos vaidmuo vietos bendruomenėje, lėšų vadyba, kiti mokinių mokymosi pasiekimai, pagalba planuojant karjerą. Taip pat išskirti 5 tobulintini gimnazijų veiklos aspektai, iš jų: mokymosi veiklos diferencijavimas ir namų darbai. Pradinėse mokyklų veikloje išskirta 10 stipriųjų veiklos aspektų, iš jų: tradicijos ir ritualai, aplinkos jaukumas, lėšų vadyba, kiti mokinių mokymosi pasiekimai. Taip pat išskirti 5 tobulintini mokyklų veiklos aspektai, iš jų išskirta: mokymosi veiklos diferencijavimas, mokinių pažanga, vertinimas ir įsivertinimas. Atsižvelgdamos į tobulintinus veiklos aspektus, mokyklos rengia veiklos tobulinimo planus. Išorinio veiklos kokybės vertinimo laukia dar 10 rajono mokyklų.

Nuo 2013 m. iki 2017 m. Trakų rajono mokyklose (Aukštadvario, Lentvario M. Šimelionio, Trakų Vytauto Didžiojo gimnazijoje ir Trakų suaugusiųjų mokymo centre) vaikams, turintiems didelius ir labai didelius specialiuosius ugdymosi poreikius, buvo įsteigtos 7 specialiosios, lavinamosios, socialinių įgūdžių klasės.

**Ikimokyklinis ir priešmokyklinis ugdymas**

Trakų rajono savivaldybė finansuoja išlaikymą ir veiklos organizavimą devyniose ikimokyklinio ugdymo įstaigose, viename darželyje-mokykloje ir Rykantų universaliame daugiafunkciame centre.

|  |  |  |  |
| --- | --- | --- | --- |
| Metai | Vidutiniškai 1 ugdytiniui tenkanti valstybės (MK) ir savivaldybės lėšų (Aplinkos) (tūkst. Eur) | Iš jų (tūkst.. Eur) | |
| MK | Aplinka |
| 2013 | 3,49 | 1293,4 | 1939 |
| 2014 | 3,64 | 1428,0 | 1976 |
| 2015 | 4,21 | 1565,6 | 2362 |
| 2016 | 5,11 | 1665,9 | 2973 |
| 2017 | 5,03 | 1786,6 | 2815 |
| +/- | + | + | + |

Ikimokyklinį ir priešmokyklinį ugdymą organizuoja 9 ikimokyklinės įstaigos, mokykla-darželis, 9 bendrojo ugdymo mokyklos ir 2 UDC.

**Vaikų gimstamumo pokytis Trakų rajone 2013–2017 m.**

Iš pateiktų duomenų matyti, kad gimstamumas Trakų rajone 2013–2017 m. palyginti stabilus (svyravimas nuo 378 iki 367). Galima daryti prielaidą, kad ir vaikų skaičius ikimokyklinio ir priešmokyklinio ugdymo pakopose turėtų ir toliau išlikti stabilus. *Darytina išvada, kad gimstamumas nuo 2013 m. mažėja nežymiai, tačiau nuo 2017 m. stebima vaikų gimimo padidėjimo tendencija.*

Trakų r. savivaldybėje vaikų, dalyvaujančių ikimokykliniame ir priešmokykliniame ugdyme, skaičius didėja, nors gimstamumas 2014-2016 m. mažėja. *Įtakos skaičiaus didėjimui turėjo atidarytos ikimokyklinio ir priešmokyklinio ugdymo grupės bendrojo ugdymo mokyklose.*

Vietų skaičius Trakų r. ikimokyklinėse įstaigose nuolat didėja dėl papildomai steigiamų naujų grupių.

*Trakų rajono gyvenančių 2–7 m. vaikų įtraukimas į ikimokyklinį ir priešmokyklinį ugdymą yra aukštas ir tolygiai didėja.*

Trakų rajono savivaldybė skiria reikiamą dėmesį ikimokyklinio ir priešmokyklinio ugdymo prieinamumui ir plėtrai (daroma pažanga).

**Mokytojai.** Rajone yra 394 pedagoginiai darbuotojai, iš jų 36 pensinio amžiaus. Mokytojų skaičiaus mažėjimas per penkerius metus buvo daug lėtesnis nei mokinių. *Mokinių per penkerius metus sumažėjo 365, o mokytojų 37.*

**Mokinių, tenkančių vienam mokytojui, skaičius ir pokytis (vienetais)**

|  |  |  |  |
| --- | --- | --- | --- |
| Metai | Mokytojų skaičius  (su ikimokyklinio ir priešmokyklinio ugdymo pedagogais) | Mokinių skaičius  (kartu su ikimokyklinio ir priešmokyklinio ugdytiniais) | Mokinių skaičius tenkantis 1 mokytojui |
| 2013 | 431 | 5173 | 12,00 |
| 2014 | 429 | 5123 | 11,94 |
| 2015 | 420 | 5000 | 11,90 |
| 2016 | 410 | 4949 | 12,07 |
| 2017 | 394 | 4932 | 11,44 |
| +/- | + | - | - |

**Mokinių pavėžėjimo organizavimas.** Trakų rajono savivaldybėje mokinių, gyvenančių toliau nei 3 km nuo mokyklos, pavėžėjimas yra užtikrinimas dviem būdais: maršrutiniu ir geltonuoju, mokykliniu transportu. SUP turintys mokiniai pavežami maršrutiniu transportu ir mokykliniu autobusu. Labai didelių SUP turintys mokiniai ugdomi Trakų pradinės mokyklos Neįgaliųjų vaikų socialinės globosskyriuje, pavežami specialiai neįgaliesiems vaikams pritaikytu autobusu.

*2013–2017 m. iš viso pavežamų mokinių skaičius yra panašus (1315–1388).*

Trakų r. švietimo įstaigos dalyvauja ŠMM mokyklų aprūpinimo geltonaisiais autobusais programoje. Iš viso rajone yra vienuolika geltonųjų autobusų, du mokykliniai autobusai. Nuo 2013 metų gauti nauji geltonieji autobusai skirti Lentvario pradinei mokyklai (2013), Aukštadvario ir Paluknio Longino Komolovskio gimnazijoms (2017). Pakeisti (netinkami naudoti) Rūdiškių gimnazijos (2015), Onuškio Donato Malinausko gimnazijos autobusai (2016).

Analizuojant mokinių pavėžėjimo organizavimą, dažniausiai iškyla šios problemos: naujų mokyklinių ir geltonųjų autobusų trūkumas, naudojamų autobusų nepatenkinama techninė būklė, didelės išlaidos transporto remontui.

**Mokymasis. Mokymosi kokybės užtikrinimas. Mokymosi rezultatai.**

Trakų r. savivaldybė dalyvauja testavime nuo 2014 m. Vienas iš savivaldybės Švietimo skyriaus veiklos tikslų: ugdymo kokybės savivaldybės mokyklose stiprinimas bei pažangos ir veiklos pokyčių skatinimas, todėl rajone iškelti šie NMPP vykdymo uždaviniai:

1. Skatinti  siekti geresnių mokymosi pasiekimų ir pažangos nuo pat pirmųjų metų mokykloje.

2. Atkreipti  dėmesį į pirmąjį pradinio ugdymo programos koncentrą (1–2 kl.) ir šiuo mokymosi laikotarpiu besiformuojančius kalbinio bei matematinio raštingumo pagrindus.

3. Skatinti mokyklą ir mokytojus domėtis ankstyvąja mokymosi pasiekimų diagnostika bei sunkumų prevencija.

4. Skatinti mokyklą bei mokytojus atsižvelgti į individualius mokinių ugdymosi poreikius ir laiku suteikti tinkamą paramą.

5. Skatinti mokyklą atsakingai kurti mokinių pasiekimų vertinimo sistemą ir užtikrinti visų vertinimo rūšių dermę.

6. Skatinti mokytojus tikslingai taikyti  mokinių pasiekimų vertinimą ir atitinkamai tikslingai keisti ugdymo praktiką.

7. Pratinti mokinius domėtis savo mokymosi pasiekimais, kelti sau aukštus tikslus, formuoti atsakomybės už savo ugdymąsi jausmą ir sąmoningai mokytis.

8. Nustatyti objektyvų mokinių  pasiekimų lygį.

9. Įsivertinti mokyklos darbo efektyvumą.

10. Užtikrinti geresnį ugdymo proceso grįžtamąjį ryšį.

**Aukštesniojo lygio** pasiekusių mokinių dalies duomenys lyginami su dalyvavusių testavimuose Lietuvos savivaldybių rezultatais:

**4 klasės 2015–2017 m. testų rezultatai.** 2016 m. pasiekti aukšti rezultatai visų dalykų lyginant su kitomis Lietuvos savivaldybėmis. Nors kitų metų pasiekimai nėra ženkliai mažesni.

|  |  |  |  |  |
| --- | --- | --- | --- | --- |
| 4 klasė | matematika | skaitymas | rašymas | Pasaulio pažinimas |
| 2015 m. | +3,5 | -4,0 | -1,8 | +8,6 |
| 2016 m. | +2,6 | +9,6 | +4,0 | +16,3 |
| 2017 m. | -0,3 | +4,0 | +2,7 | +2,7 |

**6 klasės mokinių 2016–2017 m. testų rezultatai**. Visų testuojamų dalykų rezultatai atsilieka nuo Lietuvos savivaldybių rezultatų, išskyrus rašymą ir skaitymą 2016 m.

|  |  |  |  |
| --- | --- | --- | --- |
| 6 klasė | matematika | skaitymas | rašymas |
| 2016 m. | -1,8 | +3,3 | +5 |
| 2017 m. | -6,3 | -5,8 | -1,3 |

**8 klasės mokinių 2015–2017 m. testų rezultatai.** Trakų rajono mokinių rezultatai atsilieka nuo dalyvavusių Lietuvos savivaldybių mokyklų rezultatų. Skaitymo rezultatai kasmet prastėja. Geriausiai Trakų rajono savivaldybės mokiniams sekėsi gamtos mokslų testo užduotys 2016 m., socialiniai mokslai – 2015–2016 metais, rašymas – 2015 m. ir 2017 m.

|  |  |  |  |  |  |
| --- | --- | --- | --- | --- | --- |
| 8 klasė | matematika | skaitymas | rašymas | Gamtos mokslai | Socialiniai mokslai |
| 2015 m. | -4,6 | -1,2 | +0,7 | -0,7 | +0,2 |
| 2016 m. | 0 | -4,7 | -0,9 | +3,3 | +6,5 |
| 2017 m. | -6,2 | -5,5 | +2,3 | -10,6 | -2,2 |

2017 metais analizuotas jau dviejų mokinių laidų mokymosi sėkmingumas (2015 m. 4 klasė / 2017 m. 6 klasė), fiksuotos tam tikros bendros problemos, tendencijos. Lyginant rajono rezultatus šalies savivaldybių kontekste, situacija gerėja tik atliekant rašymo užduotis. *Atsilikimas nuo savivaldybių, nepasiekusių aukštesniojo lygio mokinių dalies grupėje, didėja.*

|  |  |  |  |
| --- | --- | --- | --- |
| 4 klasė/ 6 klasė | matematika | skaitymas | rašymas |
| 2015m./2017m. | +3,5/-6,3 | -4/-5,8 | -1,8/-1,3 |

**Nepasiekusių patenkinamo lygio** mokinių dalies duomenys lyginami su dalyvavusių testavimuose Lietuvos savivaldybių rezultatais:

**4 klasės 2015–2017 m. testų rezultatai.** 2015 m. mokinių skaičius, kuris nepasiekė patenkinamo lygio yra didesnis (matematika, skaitymas ir rašymas) lyginant su kitomis Lietuvos savivaldybėmis. Nors kitų metų pasiekimai (visų dalykų) yra ženkliai geresni.

|  |  |  |  |  |
| --- | --- | --- | --- | --- |
| 4 klasė | matematika | skaitymas | rašymas | Pasaulio pažinimas |
| 2015 m. | +1,2 | +0,9 | +4,2 | -0,2 |
| 2016 m. | -0,4 | -3,8 | -2,0 | -0,9 |
| 2017 m. | +0,1 | -2,5 | -2,1 | +0,2 |

**6 klasės mokinių 2016–2017 m. testų rezultatai.** Visų testuojamų dalykų rezultatai atsilieka nuo šalies savivaldybių rezultatų, išskyrus rašymą 2016 m. Mažiausias atsilikimas yra 2017 m.

|  |  |  |  |
| --- | --- | --- | --- |
| 6 klasė | matematika | skaitymas | rašymas |
| 2016 m. | +3,6 | +1,4 | -3,7 |
| 2017 m. | +1,4 | +1,7 | +0,7 |

**8 klasės mokinių 2015–2017 m. testų rezultatai.** Trakų rajono mokinių rezultatai atsilieka nuo dalyvavusių šalies savivaldybių mokyklų rezultatų. *Skaitymo ir socialinių mokslų rezultatai 2015 m ir 2016 m. geresni nei kitų savivaldybių.*

|  |  |  |  |  |  |
| --- | --- | --- | --- | --- | --- |
| 8 klasė | matematika | skaitymas | rašymas | Gamtos mokslai | Socialiniai mokslai |
| 2015 m. | -0,9 | +2,2 | -1,6 | -0,9 | +0,7 |
| 2016 m. | -2,1 | +1,5 | +1,7 | +0,2 | +0,9 |
| 2017 m. | -5,6 | -6,2 | -0,9 | -0,5 | -3,5 |

**2016 metų geriausi pasiekimai lyginant su kitomis Lietuvos savivaldybių mokyklomis.** Išlieka skirtumai tarp miesto ir kaimo mokyklų mokinių rezultatų bei tarp mergaičių ir berniukų testų rezultatų. Visuose dalykuose mergaičių rezultatai yra aukštesni lyginant su berniukų rezultatais. Analizuojant mokinių klausimynų rezultatus pastebima, kad išlieka žema patyčių situacija mokyklose, bet didėja mokyklų kultūros rodiklis. Mokinių mokėjimo mokytis kompetencijos rodiklis tarp mokinių lieka žemas. Gerai besijaučiančių mokinių klasėje dalis išlieka stabili tiek mergaičių, tiek ir berniukų tarpe. Užtikrinus gerą mokinių savijautą dėka, palankų mokyklos klimatą, sumažinus patyčių atvejų skaičių, galima tikėtis aukštesnių mokinių pasiekimų.

Trakų rajone 10 klasės mokinių, dalyvavusių bent viename PUPP, kaip ir visų mokinių skaičius per penkerius metus mažėjo (nuo 2013 m. iki 2017 m. sumažėjo beveik 23 procentais).

Mokinių, nepasiekusių 203–2017 m. PUPP matematikos bei lietuvių kalbos ir literatūros pagrindinio ir aukštesniojo lygio, rezultatų dinamika yra beveik identiška šalies tendencijoms. *Savivaldybėje vis mažiau mokinių, nepasiekiančių bent pagrindinio lygio* (lietuvių gimtosios kalbos 2013 m.–47,1%, 2017 m.–35,9%, lietuvių valstybinės kalbos 2013 m.–18,8%, 2017 m.–15,0%, matematikos 2013 m.– 64%, 2017 m. –54,5%) *ir daugiau pasiekiančių aukštesnįjį lygį* (lietuvių gimtosios kalbos 2013 m.–9,1%, 2017 m.–14%, matematikos 2013 m.–8,3%, 2017 m.–16,2%). Pažymėtina, kad PUPP lietuvių gimtosios kalbos mokinių, nepasiekusių pagrindinio lygio, dalis per paskutinius penkerius metus nors ir neviršija 50 procentų (2013 m.–47,1%, 2017 m.–35,9%), tačiau ji didesnė už PUPP lietuvių valstybinės kalbos mokinių dalį. Lietuvių valstybinės kalbos sudaro mažiau 1/4 nuo dalyvavusių pasiekimų patikrinime (nuo 18,8% 2013 metais iki 15% 2017 metais) ir rezultatų kaita nėra didelė. Matematikos dešimtos klasės mokinių, nepasiekusių bent pagrindinio lygio dalis viršija 50% (2013 m.–64%, 2017 m.–54,5%) ir fiksuojami gana ryškūs rezultatų svyravimai. *Trakų rajono mokinių 2013–2017 metais* ***lietuvių valstybinės kalbos******PUPP rezultatai yra geresni nei Lietuvoje,*** *tačiau lietuvių gimtosios kalbos ir matematikos PUPP rezultatai yra blogesni už šalies.*

|  |  |  |  |  |  |
| --- | --- | --- | --- | --- | --- |
| ***Nepasiektas pagrindinis lygis (įvertinta 1–5 balais)*** | **2013 m.** | **2014 m.** | **2015 m.** | **2016 m.** | **2017 m.** |
| Lietuvių gimtoji kalba | +11,9 | +7,1 | +12,2 | +11,2 | +5,8 |
| Lietuvių valstybinė kalba | -0,3 | +2,7 | -0,8 | -13,3 | -10,4 |
| Matematika | +1,8 | -+,7 | +5,5 | +7,1 | +5,9 |
| ***Pasiektas aukštesnysis lygis (įvertinta 9–10 balais)*** | **2013 m.** | **2014 m.** | **2015 m.** | **2016 m.** | **2017 m.** |
| Lietuvių gimtoji kalba | -0,3 | +0,2 | -0,2 | -5,1 | -0,2 |
| Lietuvių valstybinė kalba | -1,7 | +7,7 | +7,4 | +5,2 | +3,2 |
| Matematika | +0,7 | -4,8 | -3,3 | -5 | -4 |

VBE kandidatų darbai nuo 2013 m. vertinami taikant kriterinio vertinimo principus, kai iš anksto žinomos kriterinės ribos: *patenkinamo* (įvertinimai nuo 16 iki 35 balų) pasiekimų lygio apatinė riba (egzamino išlaikymo riba), *pagrindinio* (įvertinimai nuo nuo 36 iki 85 balų) pasiekimų lygio apatinė riba, *aukštesniojo* (įvertinimai nuo 86 iki 100 balų) pasiekimų lygio apatinė riba, VBE išlaikymo šimtu balų riba. Per kriterijais pagrįstą žinių patikrinimą nustatomas mokinių žinių lygis, įvertinami mokinių pasiekimai, kompetencija, dalyko supratimas bei išmanymas.

Trakų r. 2013–2017 m. abiturientų ir abiturientų, įgijusių vidurinį išsilavinimą, skaičius proporcingai mažėjo. Ta pati tendencija stebima ir laikytų valstybinių brandos egzaminų skaičiaus. Per penkerius metus savivaldybės abiturientų sumažėjo 9,1%, abiturientų, įgijusių vidurinį išsilavinimą, – 9,6% ir abiturientų, laikiusių VBE – 7,9 %**.** Pažymėtina, kad skirtumas tarp mažėjančio abiturientų skaičiaus ir įgijusių vidurinį išsilavinimą mažėjo (2012 m. neįgijusių vidurinio išsilavinimo buvo 15,0 %, o 2017 m. – 7,3 %).

*Atkreiptinas dėmesys, kad savivaldybėje abiturientų skaičius 2013–2017 m. mažėjo, tačiau laikytų VBE, tenkančių 1 mokiniui, skaičius nors ir nežymiai, bet didėjo.* Abiturientų didesnio egzaminų kiekio pasirinkimą ir laikymą galimai įtakojo privalomas matematikos VBE (2016 m.) Šią prielaidą patvirtina matematikos VBE laikymo skaičiaus pokytis (2013 m. –123, 2015 m. – 134, 2017 m. – 155).

Nors savivaldybės abiturientų,nepasiekusių pagrindinio ir aukštesnio lygio, procentas 2015–2017 m. didėjo, tačiau jis mažesnis už 2013 ir 2014 m. procentą. Nuo 2013 m. (išskyrus 2016 m.) *Trakų rajono abiturientų, nepasiekusių pagrindinio ir aukštesniojo lygio, dalis yra didesnė nei šalies.*

|  |  |  |  |  |
| --- | --- | --- | --- | --- |
| 2013 | 2014 | 2015 | 2016 | 2017 |
| +4,2 | +4,1 | +2,7 | -0,6 | +6,2 |

Per paskutiniuosius trejus metus didžiausias savivaldybės abiturientų procentas, kaip ir Lietuvos, valstybinius brandos egzaminus išlaikė pagrindiniu lygiu.

*Nors savivaldybės abiturientų, išlaikiusiųjų aukštesniuoju lygiu, 2015–2017 m. procentas mažesnis už šalies, tačiau minėtais metais jis didėjo (2015 m. – 9,4, 2016 m. – 9,6, 2017 m. – 13,8).*

*Trakų r. savivaldybės abiturientų, neišlaikiusių VBE 2013–2017 m., dalis, siekianti 6 ir daugiau procentų, nesumažėjo per visus penkerius metus.*

Privalomo lietuvių kalbos ir literatūros VBE 2013–2017 m. rezultatų tendencijos Trakų r. panašios su šalies tendencijomis. Nepasiekusių pagrindinio lygio abiturientų dalis nuolat auga, ypač rezultatai blogėja rajone nuo 2014 metų ( nuo 2014 m. iki 2017 m. rajone padaugėjo 9,95 %, šalyje– 7,34 %). *Nuo 2013 m. Trakų r. abiturientų dalis, nepasiekusių pagrindinio ir aukštesnio lygio, yra didesnė nei šalyje.*

|  |  |  |  |  |
| --- | --- | --- | --- | --- |
| 2013 | 2014 | 2015 | 2016 | 2017 |
| +10,96 | +1,43 | +0,86 | +1,52 | +5,06 |

*Pasiekusių aukštesnįjį lygį šalyje nuo 2013 m. iki 2017 m. sumažėjo 3,66 %, savivaldybėje* ***nežymiai padidėjo – 0,97%.***

Matematikos VBE rezultatams būdingas kasmetinis svyravimas tiek Trakų rajone, tiek šalyje. *Nuo 2013 metų savivaldybės mokyklų abiturientų, nepasiekusių pagrindinio ir aukštesniojo lygio, dalis kasmet yra žymiai didesnė nei šalyje.*

|  |  |  |  |  |
| --- | --- | --- | --- | --- |
| 2013 | 2014 | 2015 | 2016 | 2017 |
| +3,11 | +18,82 | +6,82 | +5,72 | +8,52 |

*Pažymėtina, kad Trakų rajono abiturientų, pasiekusių matematikos aukštesnįjį lygį, dalis nuo* ***2014 m. iki 2017 m. padidėjo 5,11 %.***

*Rajono abiturientų, nepasiekusių užsienio (anglų) kalbos pagrindinio ir aukštesniojo lygio, dalis 2013 m. ir 2016 m. buvo žymiai mažesnė nei šalies abiturientų, tačiau 2014, 2015 ir 2017 m. yra didesnė.*

|  |  |  |  |  |
| --- | --- | --- | --- | --- |
| 2013 | 2014 | 2015 | 2016 | 2017 |
| -7,64 | +3,7 | +2,43 | -3,67 | +5,42 |

*Ryškėja nepasiekusių pagrindinio lygio dalies didėjimo tendencija.* Pažymėtina, kad ypač žymus sumažėjimas 2014 m. savivaldybės abiturientų, pasiekusių anglų kalbos VBE aukštesnįjį lygį, (2013 m. – 22,14%, 2014 m. tik – 7,58%). Tačiau nuo 2014 m. iki 2017 m. minėta dalis abiturientų **didėjo ir pasiekė vėl 22 procentų ribą.**

Savivaldybės istorijos VBE abiturientų, nepasiekusių pagrindinio ir aukštesniojo lygio, dalis yra mažesnė už šalies tik 2016 ir 2017 metais.

|  |  |  |  |  |
| --- | --- | --- | --- | --- |
| 2013 | 2014 | 2015 | 2016 | 2017 |
| +3,16 | +6,82 | +6,41 | -1,33 | -4,51 |

*Per paskutinius penkerius metus savivaldybės 30 ir dagiau procentų abiturientų nepasiekia istorijos VBE pagrindinio lygio.*

Istorijos VBE aukštesnįjį lygį pasiekusių abiturientų dalis 2013–2017 metais tiek Lietuvos, tiek savivaldybės koreliuoja panašiai. Vienais metais didesnis procentas pasiekė minėtą lygį šalies, kitais metais rajono.

|  |  |  |  |  |
| --- | --- | --- | --- | --- |
| 2013 | 2014 | 2015 | 2016 | 2017 |
| +0,62 | -2,39 | +0,78 | -0,22 | +2,56 |

*Aukštesnįjį lygį pasiekusių abiturientų dalis tiek Trakų rajono, tiek šalies 2013–2016 metais nesiekė 10%,* ***tik 2017 metais Trakų rajono pasiekė 12 procentų.***

**PUPP ir VBE lyginamoji analizė**

Tų pačių mokinių (PUPP 2013 m./VBE 2015 m.; PUPP 2014 m./VBE 2016 m.; PUPP 2015 m./VBE 2017 m.) pasiekimų analizė, patvirtina faktą, kad mokinių lietuvių kalbos ir literatūros pasiekimų lygis krenta. *Mokinių, nepasiekusių net pagrindinio lietuvių kalbos ir literatūros pasiekimų (PUPP 1-5 balai, VBE iki 35 balų) lygio, dalis išauga nuo 9 iki 16 procentų:*

Nepasiekusių matematikos pagrindinio pasiekimų (PUPP 1–5 balai, VBE iki 35 balų) lygio rezultatų pokyčių tendencijos kiek skiriasi nuo lietuvių kalbos ir literatūros VBE rezultatų pokyčių. *Tų pačių mokinių matematikos PUPP 10 klasėje nepasiekusių pagrindinio lygio dalis žymiai didesnė nei tapusių abiturientais dalis (skirtumas nuo 9 iki 15 procentų).*

Mokinių, p*asiekusių aukštesnįjį lygį, pasiekimų dalis (PUPP 9–10 balų, VBE 86–100 balų) yra padidėjusi pastarosiose dviejose (PUPP 2014 m. ir VBE 2016 m., PUPP 2015 m. ir VBE 2017 m.) abiturientų laidose.* Atkreiptinas dėmesys į ryškius matematikos ypač 2017 metų abiturientų laidos rezultatų pokyčius. Tikėtina, kad tai susiję su matematikos VBE tapimu nuo 2016 metų privalomu norintiems stoti į valstybės finansuojamas vietas aukštosiose mokyklose (išskyrus menų studijas).

2013–2017 m. mokinių lietuvių ir literatūros bei matematikos PUPP ir VBE pasiekti rezultatai, fiksuojamos pasiekimų tendencijos ir aplinkybės leidžia prognozuoti, kad 2018–2019 m. mokinių lietuvių ir literatūros bei matematikos VBE pasiekusių pagrindinį lygį, dalis gali būti mažesnė. Tikėtina, kad abiturientų, pasiekusių aukštesnįjį lygį, dalis nors ir nežymiai, bet ateityje didės.

Nacionalinis mokinių pasiekimų patikrinimas (standartizuoti testai) kartu su pagrindinio ugdymo pasiekimų patikrinimu bei brandos egzaminais sudaro vieningą suderinto vertinimo sistemą. Trakų r. savivaldybė nuo 2015 metų dalyvaujanti ST (nuo 2017 m. NMPP), padeda mokykloms tiksliau diagnozuoti mokymosi problemas ir panaudoti diagnostinio vertinimo informaciją mokymo(si) gerinimui. Yra galimybė fiksuoti tų pačių mokinių dalykinių pasiekimų pokyčius. 2018 m. bus galimybė analizuoti jau trijų mokinių laidų mokymosi sėkmingumą.

Įgyvendinant Švietimo programos **2 uždavinį**, **ugdyti jaunimo socialinius ir pilietiškumo įgūdžius,** siekiama užtikrinti NVŠ ugdymo programų finansavimą, vaikų vasaros poilsio organizavimą iš savivaldybės ir valstybės biudžetų.

Neformaliojo švietimo paslaugas teikia Trakų meno ir Rūdiškių muzikos mokyklos. Jų vykdomos programos finansuojamos iš tikslinės dotacijos mokinio krepšeliui finansuoti ir savivaldybės biudžeto.

|  |  |  |  |  |
| --- | --- | --- | --- | --- |
| Metai | Mokinių skaičius | Vidutiniškai 1 ugdytiniui tenkanti valstybės (MK) ir savivaldybės lėšų (Aplinkos) (tūkst. Eur) | Iš jų (tūkst.. Eur) | |
| MK | Aplinka |
| 2013 | 440 | 0,98 | 12,8 | 418,0 |
| 2014 | 447 | 0,88 | 19,7 | 371,8 |
| 2015 | 460 | 1,06 | 73,6 | 414,3 |
| 2016 | 472 | 1,05 | 71,2 | 425,9 |
| 2017 | 457 | 1,16 | 68,7 | 463,4 |
| +/- | + | + | + | + |

Nuo 2015 m. spalio 1 d. visoje respublikoje įvestas neformaliojo vaikų švietimo finansavimas Mokinio krepšelio principu.

|  |  |  |  |  |
| --- | --- | --- | --- | --- |
| Metai | Mokinių skaičius | NVŠ programas lankančių mokinių skaičius | NVŠ programas lankančių mokinių dalis proc. | NVŠ lėšos (tūkst. Eur) |
|
| 2015 | 3723 | 782 | 21,0 | 37,343 |
| 2016 | 3683 | 1017 | 27,6 | 82,00 |
| 2017 | 3651 | 1003 | 27,5 | 98,09 |
| +/- |  | + | + | + |

Siekiant padidinti vaikų užimtumą vasaros metu, Švietimo skyrius kasmet organizuoja Vaikų socializacijos programų rėmimo konkursus. Programų vykdymo metu skatinama vaikų vasaros poilsio formų įvairovė, garantuojamas prieinamumas. Šių programų vykdymui lėšos numatomos Savivaldybės biudžete.

**Vaikų vasaros poilsio organizavimas**

|  |  |  |  |  |
| --- | --- | --- | --- | --- |
| Metai | Mokinių skaičius | Socializacijos programose dalyvaujančių mokinių skaičius | Socializacijos programose dalyvaujančių mokinių dalis proc. | SB lėšos (tūkst. Eur) |
|
| 2013 | 4016 | 601 | 15,0 | 7000 |
| 2014 | 3906 | 594 | 15,2 | 7250 |
| 2015 | 3723 | 594 | 16,0 | 7500 |
| 2016 | 3683 | 600 | 16,3 | 8000 |
| 2017 | 3651 | 604 | 16,5 | 8000 |
| +/- |  | + | + | + |

Organizuojamos dieninės, turistinės stovyklos. Stovyklose dirba mokytojai, policijos pareigūnai, medicinos darbuotojai, bibliotekininkai, socialiniai darbuotojai, kariuomenės instruktoriai, socialiniai pedagogai, savanoriai ir kt.

Siekiant ugdyti mokinių pilietiškumą, organizuojami Lietuvos mokinių parlamento rinkimai. Išrenkamas atstovas į Lietuvos mokinių parlamentą. Rajono mokiniai savanoriauja bei aktyviai dalyvauja įvairiose pilietinėse akcijose.